पंजाब के 19 अस्पतालों को नोटिस, लुधियाना के 4 : डीआरएमई
नेशनल किडनी अस्पताल भी अपने स्तर पर नहीं कर सकता ट्रांसप्लांट
नियर रिलेटिव केस में सरकार से नोटिफाइड हुए िबना अस्पताल नहीं कर सकते किडनी ट्रांसप्लांट
जालंधरकिडनी रैकेट के खुलासे से ठीक पांच महीने बाद डायरेक्टर ऑफ रिसर्च एंड मेडिकल एजुकेशन (डीआरएमई) को यह पता चला है कि पंजाब में तो सिर्फ दो ही अस्पतालों को नियर रिलेटिव केसों में किडनी ट्रांसप्लांट करने की इजाजत दे रखी है। बाकी 17 जिनको ट्रांसप्लांट का लाइसेंस मिला है वह भी बिना पूछे ट्रांसप्लांट नहीं कर सकते हैं।
ट्रांसप्लांट के 25 केस करने के बाद अस्पतालों को अपने स्तर पर कमेटी बनाकर नियर रिलेटिव केस के लिए सरकार से नोटिफाइड होना जरूरी है। नहीं तो उनको हर बार सरकार से मंजूरी लेनी होती है। डीआरएमई ने नोटिस में बताया कि दफ्तरी रिकार्ड के मुताबिक इन दो अस्पतालों के अलावा किसी भी संस्था ने अस्पताल बेसड अथॉ़राइजेशन कमेटी ऑफ नियर रिलेटिव की मंजूरी नहीं ले रखी है। अपने स्तर पर कोई अस्पताल ट्रांसप्लांट करता है तो गैरकानूनी माना जाएगा और इसकी सारी जिम्मेदारी संस्था की अपनी होगी।
डीआरएमई ने राज्य के 19 किडनी ट्रांसप्लांट करने वाले हॉस्पिटल को नोटिस जारी कर कहा है कि नियर रिलेटिव केस (करीबी रिश्तेदारों से गुर्दा लेकर) में किडनी ट्रांसप्लांट करने की अनुमति केवल डीएमसी लुधियाना और फोर्टिस हॉस्पिटल मोहाली के पास ही है। नेशनल किडनी समेत जालंधर के किसी भी अस्पताल के पास कोई मजूंरी नहीं है। ही सरकार से उन्होंने नोटिफिकेशन ले रखी है। डीआरएमई ने नोटिस में ह्यूमन आर्गन्स ट्रांसप्लांट कानून- 1994 का हवाला देते हुए कहा है कि हॉस्पिटल ने नियर रिलेटिव किडनी ट्रांसप्लांट करनी है तो उसे सरकार की ओर से बनाई गई जिला स्तर की सरकार की ऑथोराइजेशन कमेटी से अनुमित लेनी होगी। यदि डोनर और मरीज दूसरे राज्य के हैं तो यह केस स्टेट लेबल की कमेटी के पास भेजा जाएगा। डीआरएमई ने कहा है- डीआरएमई ने नोटिस में कहा है कि जनहित के कारण यह आखिरी मौका दिया जा रहा है कि किसी मरीज की फाइल अधूरी या मरीज के जरिए फाइल भेजी गई या उसे तंग किया गया तो हॉस्पिटल का किडनी और लीवर ट्रांसप्लांट का सर्टिफिकेट (एनओसी) बिना नोटिस फौरन रद्द कर दिया जाएगा।
यूरोलॉजिस्ट डॉ. राजेश अग्रवाल
30 जुलाई को पुलिस ने किडनी रैकेट ब्रेक कर किंगपिन जुनैद अहमद खान और उसके साथी पकड़े थे। पूछताछ में जुनैद ने माना था कि नेशनल किडनी अस्पताल में सात फर्जी नियर रिलेटिव केस करवाए थे। यूरोलॉजिस्ट डॉ. राजेश अग्रवाल केस में फरार चल रहे हैं। डीएमईआर के खुलासे के बाद यह बात सामने आई है कि नेशनल किडनी अस्पताल ने गैर कानूनी तरीके से सात केस किए थे। केस में नेशनल किडनी अस्पताल की पार्टनर दीपा अग्रवाल को हाईकोर्ट से राहत मिल चुकी है जबकि उनकी दूसरी पार्टनर डॉ. सुमन मित्तल और उनके पति डॉ. संजय मित्तल जांच के दायरे में हैं।
नोटिफाइड होने के लिए 25 केस करने पर एप्लाई करना जरूरी
करीब25 केस करने के बाद हॉस्पिटल डीआरएमई को अपना केस बनाकर भेजते हैं। सरकार अस्पताल को नियर रिलेटिव केस करने के लिए हॉस्पिटल लेवल पर कमेटी बनाने की अनुमति देती है। मेडिकल डायरेक्टर, मेडिकल सुपरिंटेंडेंट, हैड ऑफ इंस्टीट्यूशन, हॉस्पिटल और किसी इंस्टीट्यूशन के सीनियर मेडिकल पर्सन में से कोई भी कमेटी के चेयरमैन हो सकते हैं। मेंबरों में दो सीनियर मेडिकल प्रेक्टिशनर्स (जो ट्रांसप्लांट टीम का हिस्सा हों) हो सकते हैं। इनमें दो मेंबर और होंगे जिसमें एक महिला होगी। जोकि मेडिकल लाइन से नहीं होंगी। सेक्रेटरी हेल्थ, डायरेक्टर हेल्थ सर्विस का कोई अधिकारी और स्टेट गर्वनमेंट में से कोई नुमाइंदा भी मेंबर होगा।
लुधियाना
डीएमसीलुधियाना*
आस्था किडनी एंड सुपर स्पेशिएलिटी हॉस्पिटल
सीएमसी लुधियाना
सतगुर प्रताप सिंह अपोलो हॉस्पिटल
जालंधर
नेशनलकिडनी हॉस्पिटल
घई हॉस्पिटल
पटेल हॉस्पिटल
किडनी हॉस्पिटल
न्यू रूबी हॉस्पिटल
एसजीएल चेरिटेबल हॉस्पिटल
जोहल मल्टी स्पेशिएलिटी हॉस्पिटल जालंधर
मोहाली
फोर्टिसहॉस्पिटल *
सूर्या किडनी केयर
हॉस्पिटल
सिल्वर ऑक्स हॉस्पिटल
मैक्स सुपर स्पेशिएलिटी हॉस्पिटल
आईवीवाई हॉस्पिटल सुपर स्पेशलिस्ट हेल्थ केयर
मायो हेल्थ केयर, सुपर स्पेशिएलिटी हॉस्पिटल
अमृतसर
फोर्टिसहॉस्पिटल
पटियाला
कोलंबिया एशिया
हॉस्पिटल
(* जो नोटिफाइड हैं)
डीआरएमई अब जांच करेगी कि अब तक बिना अनुमति के नियर रिलेटिव किडनी ट्रांसप्लांट कितने हो चुके हैं। यह पता कर पाना डीआरएमई के लिए बहुत ही मुश्किल होगा, चूंकि हॉस्पिटल ऐसा रिकॉर्ड इधर-उधर भी कर सकते हैं।
राज्य में अब नियर रिलेटिव किडनी ट्रांसप्लांट के केस तब तक नहीं होंगे, जब तक कमेटी की अनुमित नहीं मिलेगी। जबकि मरीज हॉस्पिटल से ऑप्रेशन का पहले ही टाइम ले चुके हैं।
hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva bho_Deva bho_Deva bho_Deva bho_Deva mar_Deva bho_Deva kas_Deva mar_Deva mar_Deva mar_Deva hne_Deva hne_Deva bho_Deva bho_Deva mar_Deva bho_Deva mar_Deva mar_Deva bho_Deva mar_Deva bho_Deva awa_Deva mar_Deva mai_Deva awa_Deva mar_Deva hin_Deva hin_Deva hin_Deva